Case ID: 1173464
Sentence 20: Apellyasiya Məhkəməsi iş materiallarını araşdıraraq o nəticəyə gəlmişdir ki, bütün fiziki və hüquqi şəxslər özlərinin qanunla qorunan hüquq və azadlıqlarını, eləcə də maraqlarını qorumaq və təmin etmək məqsədi ilə qanunla müəyyən edilmiş qaydada məhkəmə müdafiəsindən istifadə edə bilər, məhkəmə müdafiəsi təminatı əsas insan və vətəndaş hüquqları və azadlıqları sırasında olmaqla, eyni zamanda bütün digər hüquq və azadlıqların təminatı kimi qəbul olunur, insan və vətəndaş hüquqlarının və azadlıqlarının həyata keçirilməsi isə məhdudlaşıdırıla bilməz, lakin məhkəməyə müraciət hüququ mütləq hüquq deyildir və şəxsin məhkəməyə yazılı müraciətinin qəbul olunması üçün bəzi şərtlər, məhdudiyyətlər müəyyən olunmuş, inzibati məhkəmə icraatında da iddianın mümkünlük şərtləri müəyyən olunmuşdur və istənilən inzibati işin mahiyyəti üzrə araşdırılmasından əvvəl, buna imkan verən iddianın mümkünlüyü şərtlərinin olub-olmadığı araşdırılmalıdır, vətəndaşların seçki hüquqlarını pozan qərar və hərəkətlərdən (hərəkətsizlikdən) əvvəlcə yuxarı seçki komissiyasına, dairə seçki komissiyasının qərarından və ya hərəkətindən (hərəkətsizliyindən) Mərkəzi Seçki Komissiyasına şikayətin verilməsi, Mərkəzi Seçki Komissiyasının qərarından və ya hərəkətindən (hərəkətsizliyindən) isə şikayətin apellyasiya instansiyası məhkəməsinə edilməsi qaydası müəyyən olunmuş, həmçinin bu cür şikayətlər üçün konkret müddətlər nəzərdə tutulmuş, şəxsin pozulmuş seçki hüquqlarının məhkəmədən kənar qaydada həlli mümkün olmazsa, həmin şəxs məhkəməyə müraciət edə bilər, iddiaçının ərizəsi əsasında 96 saylı X3 tərəfindən qəbul edilmiş xx xxxxxx 2020-ci il tarixli qərar xx xxxxxx 2020-ci il tarixdə iddiaçıya göndərilərək poçt xəbərnaməsi ilə iddiaçının şəxsən özünə çatdırılmışdır və iddiaçı da məhkəmədə bu faktı təsdiq etmiş, bundan sonra iddiaçı şikayət ərizəsi ilə Mərkəzi Seçki Komissiyasına müraciət etmiş, həmin şikayət ərizəsində iddiaçı 96 saylı X3 tərəfindən qəbul edilmiş xx xxxxxx 2020-ci il tarixli qərarını yox, həmin dairə üzrə səsvermənin nəticələri barədə dairə seçki komissiyasının protokolunun ləğv edilməsini xahiş etmiş, lakin vətəndaşların seçki hüquqlarını pozan qərar və hərəkətlərdən (hərəkətsizlikdən) əvvəlcə yuxarı seçki komissiyasına, dairə seçki komissiyasının qərarından və ya hərəkətindən (hərəkətsizliyindən) Mərkəzi Seçki Komissiyasına şikayətin verilməsi, Mərkəzi Seçki Komissiyasının qərarından və ya hərəkətindən (hərəkətsizliyindən) isə şikayətin apellyasiya instansiyası məhkəməsinə edilməsi qaydası müəyyən olunmasına baxmayaraq, iddiaçı qanunvericiliyin tələblərinə riayət etməmiş, iddiaçıya qanunvericiliyin tələbi məhkəmə tərəfindən izah olunduqda isə iddiaçı öz tələbində israrlı olmuş və işə mahiyyəti üzrə baxılıb qərar qəbul edilməsini tələb etmişdir.